open-index/open-wikipedia-markdown huggingface dataset:
Luftpakke

En **luftpakke** blir i meteorologien definert som en *klump* med luft i atmosfæren. Størrelsen på luftpakken avhenger av hvilken skala man ser på. Meteorologer studerer bevegelsene til luftpakker og endringer som skjer i dem i forbindelse med værvarsling. 

En kan tenke seg en luftpakke som en eske fylt med luft som har tenkte vegger, bunn og lokk. En luftpakke har visse egenskaper, varme og fukt er blant de viktigste. Dersom pakken får tilført varme, blir pakken varmere enn omgivelsene og vil stige. På samme måte vil pakken synke om den blir kaldere enn omgivelsene. Blir ikke pakken påvirket av omgivelsene, skjer det heller ingen endringer med pakken.
Huset Piast

**Huset Piast** eller **Det piastiske [[dynasti]]** (polsk *Piastowie*; *Dynastia Piastów*) var et dynasti av konger og hertuger som styrte Polen fra dets begynnelser som selvstendig stat og frem til 1370. Dynastiet var således Polens første historiske dynasti. 

Piastene fra dynastiet som styrte polanernes stammehertugdømme forente i løpet av kort tid de polske områdene (under Mieszko I), og opprettet senere et kongedømme (under Bolesław I den modige). Med noen opphold beholdt de den polske tronen frem til 1370. Slutten på dynastiets kongedømme kom de kong Kasimir III døde uten å etterlate seg mannlige etterkommere.

Etlinger av dynastiets sidegrener hersket imidlertid over en rekke hertugdømmer som var blitt utskilt fra det polske kongeriket i oppløsningstiden i det 12. århundre – dette var de allierte hertugdømmer i Masovia (frem til 1526) og Schlesien (frem til 1675).     

## Grunnlegger
Dynastiets legendariske grunnlegger var Piast. Hans navn nevnes cirka 1113 av kronikøren Gallus Anonymus. Skjønt de polske hertugene og kongene oppfattet seg selv som etterkommere av Piast, ble selve termen *piastene* (*piastiske dynasti*) innført i det 17. århundre av historikere som arbeidet for hertuger fra dynastiets schlesiske sidegren.

## Sidegrener
Dynastiets sidegrener forsvant gradvis:
*Den lillepolske sidegren i 1279 med Bolesław V den fromme (grunnleggeren var Kasimir II den rettferdige)
*Den storpolske sidegren i 1296 med Przemyśl II (grunnleggeren var Mieszko III den gamle)
*Den kujaviske sidegren i 1388 med Władysław den hvite (grunnleggeren var Kasimir I av Kujavia) 
*Den masoviske sidegren i 1526 med Janusz III av Masovia (grunnleggeren var Konrad I av Masovia)
*Den schlesiske sidegren i 1675 med Georg IV Wilhelm (grunnleggeren var Władysław II den landflyktige)

Den siste piasten var Georg IV Wilhelms søster Karolina, som døde i 1707.
Henryk Wieniawski internasjonale fiolinkonkurranse

**Henryk Wieniawski internasjonale fiolinkonkurranse** (polsk *Międzynarodowy Konkurs Skrzypcowy imienia Henryka Wieniawskiego*) er verdens eldste fiolinkonkurranse og en av de mest prestisjefulle, holdt til ære for fiolinvirtuosen og komponisten Henryk Wieniawski. Den har prisbelønnet noen av det 20. århundres fremste fiolinister.

Konkurransen ble grunnlagt av Henryks nevø Adam Wieniawski og holdt for første gang i Warszawa i 1935. Den skulle organiseres hvert femte år, men andre verdenskrig satte en stopper for disse planene. Den andre edisjonen ble holdt først i 1952 i Poznań, og er siden blitt holdt uavbrutt hvert femte år i aulaen ved Adam Mickiewicz-universitetet i byen. 

Seleksjonen er delt i flere etapper, og i finalen fremfører kandidatene to fiolinkonserter. Det gis 6 hovedpriser og en rekke spesialpriser.

Blant konkurransens mange prominente prisvinnere kan nevnes navn som Ginette Neveu, David Ojstrakh, Ida Haendel  og Grażyna Bacewicz (Honorary diploma) .

## Referanser


## Eksterne lenker
* Henryk Wieniawski internasjonale fiolinkonkurransens offisielle nettsted - Music Society in Poznań
Chad Smith

**Chadwick Gaylord Smith** (født 1961) er en amerikansk trommeslager.

Smith spiller trommer i det amerikanske rockebandet Red Hot Chili Peppers, Chickenfoot og Chad Smith's Bombastic Meatbats i tillegg til å ha deltatt i flere prosjekter og har vært studiomusiker for flere andre artister.

I 2012 ble han innlemmet i Rock and Roll Hall of Fame som medlem av Red Hot Chili Peppers.

## Diskografi (utvalg)
* Jam Sessions – *Jamming with Linc* (1977)
* Pharaoh – *Point Of Entry* (1982) 
* Toby Redd – *In the Light* (1986) 
* Red Hot Chili Peppers – *[[Mother's Milk]]* (1989) 
* Second Self – *Mood Ring* (1990) 
* Twenty Mondays – *Twist Inside* (1992) 
* Queen Remix (1991) 
* Red Hot Chili Peppers – *[[Blood Sugar Sex Magik]]* (1991) 
* Wild Colonials – *Fruit of Life* (1994) 
* General Clusterfunk – *Starin' Straight at the Sun* (1994) 
* Various Artists – *A Means to an End: The Music of Joy Division* (1995) 
* Red Hot Chili Peppers – *[[One Hot Minute]]* (1995) 
* Original Soundtrack – *Grace of my Heart* (1996) 
* Wayne Kramer – *Dangerous Madness* (1996) 
* Thermadore – *Monkey on Rico* (1996) 
* Alanis Morissette – Jagged Little Pill
* Howard Sterns *[[Private Parts]]* (1997) 
* Lili Haydn – *Lili* (1997) 
* John Fogerty – *[[Blue Moon Swamp]]* (1997) 
* Leah Andreone – *Alchemy* (1998) 
* Red Hot Chili Peppers – *[[Californication (album)|Californication]]* (1999) 
* Fishbone – *The Psychotic Friends Nuttwerk* (2000) 
* Various Artists – *[[Loud Rocks]]* (2000) 
* Dave Navarro – *[[Trust No One]]* (2001) 
* Red Hot Chili Peppers – *[[By the Way]]* (2002) 
* Johnny Cash – *[[Unearthed (album)|Unearthed]]* (2003) 
* Glenn Hughes – *[[Songs In The Key Of Rock]]* (2003) 
* Hughes Turner Project – *HTP 2* (2003) 
* John Frusciante – *[[Shadows Collide With People]]* (2004) 
* Glenn Hughes – *[[Soulfully Live In The City Of Angels]]* (2004) 
* Glenn Hughes – *[[Soul Mover]]* (2005) 
* Red Hot Chili Peppers – *[[Stadium Arcadium]]* (2006) 
* Dixie Chicks – *[[Taking The Long Way]]* (2006) 
* Glenn Hughes – *[[Music For The Divine]]* (2006)
* Glenn Hughes – *[[First Underground Nuclear Kitchen]]* (2008)
* Chickenfoot – *[[Chickenfoot (album)|Chickenfoot]]* (2009)
* Chad Smith's Bombastic Meatbats – *Meet The Meatbats* (2009)
* B'z – *Ichibu to Zenbu/Dive* (2009)
* Red Hot Chili Peppers – *I'm with You* (2011)
* Red Hot Chili Peppers – *The Getaway* (2016)
* Ozzy Osbourne – Ordinary Man (2020)
* Dua Lipa – *Future Nostalgia* (2020)
* Red Hot Chili Peppers – *Unlimited Love* (2022)
* Red Hot Chili Peppers – *Return of the Dream Canteen* (2022)
* Ozzy Osbourne – Patient Number 9 (2022)
* Elton John & Brandi Carlile – *Who Believes in Angels?* (2025)

## Referanser


## Eksterne lenker
* 
* 
* 
*
Termal sirkulasjon

En **termal sirkulasjon** er en luftbevegelse som kommer av at varm luft stiger i den ene enden av sirkulasjonen, og kald luft synker i den andre enden, og på den måten skaper en kontinuerlig sirkulasjonsbevegelse. Termale sirkulasjoner oppstår også i væsker. 

Termale sirkulasjoner er ikke avhengig av størrelse, og de kan oppstå på skalaer så små som et lite rom eller på global skala. Hadleyceller er et eksempel på en termal sirkulasjon på global skala.
Kepi

**Kepi** er en historisk uniformslue med stiv, framstående skygge (skjerm eller brem foran) og sylinderformet topp (pull). Toppen kan være lav eller høy, stiv eller halvstiv. Som militært hodeplagg er denne typen skyggelue gjerne merket med nasjonalitetsmerke og distinksjoner som angir bærerens rang (gradtegn).

Kepier er kjent blant annet fra den amerikanske borgerkrigen, den norske hæren fram til andre verdenskrig, den franske fremmedlegionen og som politilue. Hatten utviklet seg fra høyere sjakoer på 1800-tallet.  De er i dsg stort sett blitt erstattet ned høyluer (skyggeluer med tallerken-formet pull) og bereter.

## Historikk
Kepien er en mindre, lavere variant av den eldre sjakoen. Forskjellige typer kepier har blitt brukt blant annet under den første slesvigske krigen og den andre slesvigske krigen av den danske hæren, den amerikanske borgerkrigen, av tyske, nasjonalsosialistiske stormtroppavdelinger, fransk politi og Fremmedlegionen (*képi blanc*). I Norge har kepi vært brukt både som politilue og som militært hodeplagg.

## Navn
Ordet kepi kommer fra fransk *képi* som stammer fra sveitser-tysk *Käppi*, det vil si «liten lue». Betegnelsen *Käppi* brukes på tysk og svensk. På engelsk kalles uniformslua *kepi*, *bummer´s cap* eller *forage cap*.


Fopo reenacters.jpg|Myke kepier ble brukt av soldatene i den amerikanske borgerkrigen 1861-1865. Bildet viser reenactment-deltakere i historiske blå nordstatsuniformer under en oppvisning i San Francisco 2006.
FFLegion.JPEG|Hvite kepier (*képi blanc*) med hakereim bæres fortsatt som uniformslue av soldatene i den franske fremmedlegionen. Bildet viser æresvakt fra den franske hærens 6. bataljon i Saudi-Arabia 1992. Æresvakten bærer også karakteristiske røde epåletter med frynser.
De Gaulle shot0063.png|Den franske generalen Charles de Gaulle (1890–1970) iført karakteristisk kepi med dekorative gradsdistinksjoner. De Gaulle var fransk president fra 1959 til 1969
Kepis-francais.png|Franske kepier fra blant annet hæren, politiet (erstattet av luer), Fremmedlegionen, RATP og gendarmeriet (militærpolitiet).


## Se også
* Sjako
* Kaskett
* Høylue, uniformslue med skygge og rund, flat pull som er høyreist foran 

## Eksterne lenker
* 
* 
* Historisk uniformsterminologi på tysk, engelsk og fransk
* Søkbar digitalkopi av ''Hærens uniformer i vårt århundrede : et billedhefte'' (1995)
Shinya Terachi

**Shinya Terachi**, bedre kjent som **Shinya**, (født 24. februar, 1978 i Hirakata) er trommeslager i den japanske gruppa Dir en grey. 

## Eksterne lenker
* 
* 
*
Huset Jagello

**Huset Jagello** eller **Jagiello** eller **Det jag(i)ellonske dynasti**, grunnlagt av Vladislav II Jagello, storfyrste av Litauen og konge av Polen, var en gren av dynastiet Gediminaičių. Dynastiet regjerte i Polen (1386–1572), Litauen (1377–1572), Tsjekkia (1471–1526) og Ungarn (1440-1444 og 1490-1526). Jagellonerne var et av Europas mektigste og mest innflytelsesrike dynastier. I sin storhetstid mot slutten av det 15. århundre styrte de et landareal på over 2&nbsp;000&nbsp;000&nbsp;km², som strakte seg fra Østersjøen til Svartehavet og ned mot Adriaterhavet. 

Gjennom hele sin regjeringstid rivaliserte dynastiet om innflytelse med huset Habsburg. Huset Vasa kan sees på som en kontinuasjon av Det jagellonske dynasti gjennom Sigismund III Vasa – sønn av Johan III Vasa og Katarina Jagellonerinnen.

Det jagellonske dynasti oppstod som følge av Vladislav II Jagellos giftermål med den polske tronarvingen Hedvig, som ble kronet til Polens konge etter Ludvig I av Ungarn. Giftemålet ble også begynnelsen på jagellonernes styre i Polen, og en lang serie med litauisk-polske unioner. Dynastiets regjeringstid førte med seg stor  militær fremgang (slaget ved Grünwald i trettenårskrigen) og en oppblomstring av kultur og industri i landet. 

Dynastiets mannlige linje døde ut i 1572 med Sigismund II August, den kvinnelige derimot i 1596 med Anna Jagellonerinnen.

Navnet på dynastiet kommer fra Vladislav II Jagello (polsk Władysław II *Jagiełło*, litauisk *Jogaila*), dynastiets første konge. På polsk er dynastiet kjent som *Jagiellonowie* (eller *Dynastia Jagiellonów*), på litauisk som *Jogailaičiai*, på belarusisk som *Ягайлавічы* (Jahajlavitsjy), på ungarsk som *Jagellók*, på tsjekkisk som *Jagellonci*, og på latin som *Jagello*.
PHP-lisens

**PHP-Lisensen** er lisensen som programmeringsspråket PHP distribueres under. PHP-lisensen er ifølge Free Software Foundation en fri programvare-lisens.

## Betingelser

PHP-lisensen er en åpen kildekodelisens, utviklet for å oppmuntre utstrakt bruk av kildekoden. Videredistribusjon er tillatt både i kildekodeformat og i binær format, med eller uten modifikasjoner, forutsatt følgende betingelser:

# PHP-lisensens copyright informasjon er inkludert.
# Forkortelsen «PHP» må ikke brukes i tittelen på eventuelle avledede arbeider.
# Følgende henvisning inkluderes i det distribuerte verket:


```
This product includes PHP, freely available from http://www.php.net/
```


Versjon 3 av PHP benyttet seg av en dobbel lisens – PHP 3s kildekode er tilgjengelig under enten PHP-lisensen eller GPL lisensen. Med PHP 4 ble denne dobbellisensieringen avskaffet. Bakgrunnen for dette var begrensningene GPLs Copyleft satte på gjenbruk.

## Referanser


## Eksterne lenker
* 
* Full text of the PHP License, version 3.01
Władysław II av Polen

**Władysław II av Polen** kan vise til flere personer:

* Władysław II den landflyktige (1105–1159), hertug av Polen fra det piastiske dynasti
* Vladislav II Jagello (1351–1434), også kjent som Jogaila – konge av Polen og storfyrste av Litauen fra det jagiellonske dynasti
Johan Wanloo

**Johan Wanloo** (født 16. juli 1972 i Göteborg) er en serieskaper fra Sverige. Han tegner mest vitsetegninger, og seriene hans har blant annet vært å lese i det norske Erniebladet og i M.

Superheltserien *Rock Manlyfist* publiseres ukentlig på egen nettside.

## Referanser


## Eksterne lenker
* Wanloos serie Rock Manlyfist
Fastlandssperringen

**Fastlandssperringen** også benevnt **kontinentalblokaden** eller **kontinentalsperren** (fransk *blocus continental*) var en økonomisk blokade av Storbritannia som Napoléon Bonaparte forsøkte å etablere under Napoleonskrigene (1801–1815). Blokaden ble kunngjort den 21. november 1806 i det franskokkuperte Berlin, og vedvarte inntil Frankrikes nederlag i 1814. 

## Bakgrunn
Målet med blokaden var å stenge hele det europeiske kontinentet for handel med Storbritannia, både gjennom å forhindre britene i å selge varer i Europa og ved å forhindre britene i å få forsyninger fra kontinentet. Slik ville Napoléon tvinge britene i kne, og fastlandssperringen ble hans fremste utenrikspolitiske mål i perioden frem til 1812. 

En rekke land ble tvunget av Napoléon til å slutte seg til fastlandssperringen. Da Sverige nektet å slutte seg til fastlandssperringen ble landet angrepet av Frankrikes forbundsfelle Russland i 1808 og den såkalte finskekrigen endte med at Sverige mistet Finland til Russland i 1809.

Storbritannia ble hardt rammet av blokaden, og var på randen av økonomisk sammenbrudd i 1811–1812. Samtidig var det stor etterspørsel i det kontinentale Europa etter varer som sukker, kakao og tobakk, som kun britene leverte, og de franske myndighetene var nødt til å overse en del av smuglingen, så noe import fant sted.

Storbritannias svar på blokaden var dels å forsøke å unngå den gjennom å handle med nøytrale land, dels ved å straffe de land som sluttet seg til blokaden. Danmark-Norge ble tvunget til å slutte seg til fastlandssperringen i 1807, etter å ha mistet det meste av krigsflåten i Slaget om København og Norge ble sterkt rammet, med sterkt redusert kornimport og hungersnød som resultat. Det kjente diktet Terje Vigen av Henrik Ibsen beskriver nettopp forholdene rundt den britiske «motblokaden».

## Referanser


## Kilder

* Hobson, Rolf, *Europeisk politisk historie 1750–1950*, Cappelen Damm Akademisk, 2015, ISBN 978-82-02-24316-6

## Eksterne lenker

* Om kontinentalsystemet fra ''Nordisk familjebok'' (svensk)
* «Documents upon the Continental System», fra napoleon-series.org (eng)
Louise av Mecklenburg-Strelitz

**Louise Augusta Wilhelmine Amalie, hertuginne til Mecklenburg-Strelitz** (1776–1810) var som **Louise av Preussen** dronning av Preussen gjennom sitt ekteskap med kong Fredrik Vilhelm III av Preussen.

Hun var datter av hertug Karl II av Mecklenburg-Strelitz (1741–1816) og prinsesse Friederike Caroline Luise av Hessen-Darmstadt (1752–1782), og ble født i Hannover, hvor faren, en yngre sønn fra en sidelinje av fyrstehuset i Mecklenburg, var *General en chef* og senere feltmarskalk og guvernør. Charlotte av Mecklenburg-Strelitz, gift med kong Georg III av Storbritannia, var hennes tante.

I 1793 møtte hun kronprins Fredrik Vilhelm av Preussen i Frankfurt am Main. Han ble så fascinert av hennes skjønnhet og noble karakter at han ba henne bli hans kone. De ble gift 24. desember samme år. Som dronning av Preussen nøt hun stor respekt og var høyt elsket av folket, og få begivenheter i prøyssisk historie er mer beundret enn med hvilken verdighet og mot hun bar lidelsene som ble voldt henne og hennes familie under Napoleonskrigene.

Etter slaget ved Jena reiste hun med mannen til Königsberg, og etter at slagene ved Eylau og Friedland hadde overlatt Preussen til Napoleons nåde, bønnfalt hun personlig Napoleon i Tilsit om å vise nåde, men forgjeves. Tidlig i 1808 ledsaget hun kongen fra Memel til Königsberg, og i slutten av året besøkte hun St. Petersburg, før hun kom tilbake til Berlin 23. desember 1809.

Under krigen forsøkte Napoleon å ødelegge dronningens rykte, men dette førte bare til at hun ble enda mer populær og elsket. 19. juli 1810 døde hun i sin manns armer mens hun besøkte sin far i Strelitz. Hun ble begravet i slottshaven i Charlottenburg, hvor et mausoleum med en vakker statue av Rauch ble bygget over hennes grav. I 1840 ble hennes mann begravet ved siden av henne.

Hun var bl.a. tippoldemor til kong Haakon VII av Norge.
## Bildegalleri


Fil:Schadow - Luise und Friederike - Mutter Erde fec.jpg|*Prinsessegruppen* av Johann Gottfried Schadow, Luise t.v. og til høyre Friederike av Mecklenburg-Strelitz 
Fil:Louise, Queen of Prussia by Vigee-Lebrun (1801, Schloss Charlottenburg).jpg|Élisabeth Vigée-Le Brun: Dronning Luise, 1801
Fil:Friedrich Wilhelm III mit Königin Luise im Park von Schloss Charlottenburg.jpg|Kongeparet
Fil:Berlin Friedrichswerdersche Kirche Luise 2005.jpg|Dronningens grav utført av Christian Daniel Rauch 


## Barn
* Dødfødt datter (1794)
* Kronprins Fredrik Vilhelm, senere kong Fredrik Vilhelm IV (1795–1861)
* Prins Vilhelm, senere kong Vilhelm I, keiser av Tyskland (1797–1888)
* Prinsesse Charlotte (1798–1860), gift med tsar Nikolaj I av Russland
* Prinsesse Friederike (1799–1800)
* Prins Carl (1801–1883)
* Prinsesse Alexandrine (1803–1892), gift med storhertug Paul Fredrik av Mecklenburg
* Prins Ferdinand (1804–1806) 
* Prinsesse Louise (1808–1870), gift med Prins Fredrik av Nederland
* Prins Albrecht (1809–1872)

## Referanser


## Eksterne lenker
*
Tropopause

**Tropopausen** er en grense i atmosfæren mellom troposfæren og stratosfæren.

Troposfæren er det laveste av lagene i atmosfæren og er det laget der det meste av været oppstår. Laget strekker seg fra overflaten til en høyde på omtrent 17&nbsp;km over ekvator og 7&nbsp;km over polene. Stratosfæren strekker seg fra der troposfæren slutter til en høyde på omtrent 50&nbsp;km over jordoverflaten. Tropopausen er altså høyere over ekvator enn over Nordpolen og Sydpolen, og derfor er også tropopausen på sitt kaldeste over ekvator.

Ved å måle den adiabatiske temperaturendringen i troposfæren og stratosfæren finner man nivået der tropopausen ligger. I troposfæren faller temperaturen i snitt med 6,5&nbsp;°C per km. I stratosfæren stiger derimot temperaturen med høyden igjen på grunn av oppvarmingsprosesser i forbindelse med ozonlaget som ligger i stratosfæren. I den høyden der temperaturen går fra å falle til å stige finner vi tropopausen. Den eksakte definisjonen fra Verdens meteorologiorganisasjon er:  
:det laveste nivået der temperaturendringen minker fra 2°C/km eller mindre, så lenge den gjennomsnittlige temperaturendringen mellom dette nivået og alle høyere nivå innenfor 2 km ikke stiger over 2°C/km.

En alternativ, dynamisk definisjon på tropopausen har en ved å bruke potensiell virvling i stedet for den vertikale temperaturgradienten. Det finnes ingen universelle grenseverdier, men den mest vanlige er at tropopausen ligger i nivået der den potensielle virvlingen er 2 PVU eller 1,5 PVU høyere enn ved overflaten. PVU står for potential vorticity unit (potensiell virvlingsenhet). Denne grenseverdien har positive eller negative verdier (f.eks. 2 og -2 PVU) alt etter om overflaten er på den nordlige eller sørlige halvkule. Ved å definere tropopausen på denne måten, med en positiv og negativ grenseverdi, må de to flatene møtes nær ekvator ved å bruke en annen type flate som f.eks. flaten for konstant potensiell temperatur.

Det er også mulig å definere tropopausen ut fra kjemiske sammensetninger. Den lavere stratosfæren har for eksempel mye høyere konsentrasjon av ozon enn den øvre troposfæren, men mye lavere konsentrasjon av vanndamp.

Tropopausen er ikke en "hard" grense. Kraftige tordenskyer, særlig i tropiske strøk, kan trenge inn i den lavere stratosfæren, og skape lavfrekvente vertikale svingninger. Slike svingninger starter lavfrekvente atmosfæreiske bølgetog som kan påvirke både atmosfæren og havstrømmer i området.

## Referanser
Leif Vetlesen

**Leif Vetlesen** (født 7. august 1921 i Kristiania, død 18. mai 2003 i Oslo) var en norsk sjømann, organisasjonsmann og forfatter.

## Familiebakgrunn
Faren var ingeniør og moren var lærer.

## Sjømann i krigsårene
Etter examen artium ved Oslo katedralskole våren 1939 dro 17 år gamle Leif Vetlesen til sjøs. Under andre verdenskrig seilte Vetlesen på en rekke skip som underordnet mannskap (der han avanserte til matros). Han ble politisk og organisatorisk aktiv og ble mot slutten av krigen redaksjonssekretær i Norsk Sjømannsforbund i London.

## Etterkrigstiden
Ved fredsslutt fortsatte han ved forbundets kontor i Oslo.

Liksom NSFs mann i Liverpool, Oskar Hedin, engasjerte Vetlesen seg spesielt i saken om Nortraships hemmelige fond, i opposisjon til forbundsledelsens linje.

Vetlesen mistet stillingen i forbundet, ble ekskludert og hadde i årene en rekke organisatoriske stillinger for NKP. I 1950 ble han ekskludert i kjølvannet av Furubotn-oppgjøret, men han ble tatt til nåde igjen noen år senere. I 1951 giftet han seg med Vesla Vetlesen, som også hadde blitt ekskludert fra NKP etter å ha støttet Furubotn-fløyen.

Etter Sovjets invasjon av Ungarn i 1956 brøt Leif Vetlesen med NKP og meldte seg inn i Arbeiderpartiet. Fra 1966 var han informasjonssjef i Norad.

Sammen med Thore Horve og Oskar Hedin fikk Vetlesen mot slutten av 1960-årene reist saken om krigsseilerne og sørget for at de fikk en «ex gratia» utbetaling. Fra 1982 til 1985 var han generalsekretær i Amnesty International i Norge.

## Utmerkelser og hedersbevisninger
Vetlesen mottok Krigsmedaljen og Kongens fortjenstmedalje i gull i 1997. 

## Bibliografi
* *Oktober-eksplosjonen i NKP : årsaker og omstendigheter i forbindelse med sprengningen av Norges kommunistiske parti i oktober 1949* (1980) Ebok fra bokhylla.no)
* *Reis ingen monumenter : kampen om Nortraships hemmelige fond* (1981) Ebok fra bokhylla.no)
* *Det norske fredskorps : fra Trollvasshytta til Afrika (1987) [http://www.nb.no/nbsok/nb/b4f8355c7d778f26da7f8ef98a9df846?index=2#0 Ebok fra bokhylla.no])
* *Med døden i kjølvannet (av en krigsseillers dagbok) (1989) Ebok fra bokhylla.no)
* *Hard tørn : streiftog i en broket fortid*	(1991) Ebok fra bokhylla.no)
* *Syv fortellinger fra Norges krig på havet*  (1993) Ebok fra bokhylla.no)

## Referanser


## Kilder

* «Leif Vetlesen», fra *[[Norsk biografisk leksikon]]*

## Eksterne lenker

* «En raus radikaler», minneord om Vetlesen i avisen *Klassekampen* 21. mai 2003
Megafauna

**Megafauna** blir generelt definert som dyr som veier mer enn 500–1000 kg, selv om noen også inkluderer dyr med en vekt ned mot 50 kg. Terminologien blir også benyttet til å beskrive spesielle grupper med eksepsjonelt store dyr, og da spesielt utdødde arter som levde i forhistorisk tid og døde ut omtrent ved slutten av siste istid. Eksempler på slike dyr er mammut og sabeltanntiger. Det største landpattedyret som noen gang har levd på vår klode var imidlertid *[[Paraceratherium]]*, som kunne bli nærmere 5 meter i skulderhøyde og veie nærmere 16 tonn. *Paraceratherium* døde imidlertid ut for omkring 23 millioner år siden. Hyenoide hunder er et eksempel på overdimensjonerte forhistoriske hundedyr som regnes med i Nord-Amerikas megafauna. Mange inkluderer også den prehistoriske skrekkulven, selv om denne trolig ikke veide mer enn rundt  i snitt. Tannsettet (som hadde beinknusende egenskaper) tyder imidlertid på at den jaktet på store pattedyr og dødde ut sammen med mange av disse, trolig som følge av ernæringsmessig spesialisering.

Megafauna er generelt dyr med spesielt lang levetid, lav populasjonsvekst, lav dødsrate, og få naturlige fiender som kan drepe voksne individer. Dette gjør megafauna spesielt utsatt for menneskelig rovdrift. Mange arter har forsvunnet i løpet av den siste million år og mange legger skylden på spredning av mennesker, selv om dette fortsatt er omdiskutert.

Dagens skandinaviske megafauna kan sies å bestå av dyr som elg, bjørn, hjort og rein, og kanskje også vanlig gråulv. I tillegg kan vi regne med noen arter av hval og hvalross fra havområdene utenfor kysten av Norge.

## Bruk av uttrykket
Uttrykket *megafauna* kan brukes på flere måter. Eksempelvis kan man si «*europeisk megafauna*» og mene «*alle store dyr som lever i [[Europa]] i dag*». Likeledes kan man si «*amerikansk megafauna*» og mene «*alle store pattedyr som fantes i [[Amerika]] i tiden før siste istid*».

Uttrykket megafauna kan også brukes i sammenheng med andre uttrykk. Et eksempel er uttrykket «*karismatisk megafauna*», med hva man mener å uttrykke dyr med spesielt vidstrakt popularitet og interesse; eksempelvis kjempepanda, tiger, løve eller blåhval.

## Referanser
Sirnes

**Sirnes** er et sted i Flekkefjord kommune i Vest-Agder. Det er i området der E39 krysser elva Sira, og der elva munner ut i Lundevatnet.

Sirnes var også et av stoppestedene langs Flekkefjordbanen. Før andre verdenskrig, da jernbanen gikk fra Stavanger til Flekkefjord, hadde Sirnes en stor og flott stasjonsbygning i aktiv bruk, og stedet hadde derfor større betydning da enn det har i dag.
Lindøy

**Lindøy** ligger i Byfjorden i Stavanger, rett øst for Vassøy. Turmulighetene er gode, og strekker seg på en ca. 2,8 km lang turvei fra Sørvik, hvor det også er et stort bryggeanlegg, med stupebrett, badestiger og grillplass. Det er også god plass til å fortøye båten. 

Per april 2018 hadde Lindøy 6 innbyggere og tilhører Storhaug kommunedel.

## Barnevernsinstitusjon
:*Utfyllende artikkel: [[Barnevern i Norge#Barnevern i Norge – et tilbakeblikk|Barnevern i Norge – et tilbakeblikk]]*
Lindøy har i mange år blitt brukt som barnevernsinstitusjon, hvor barn og unge har gått på skole. Et lokalt munnhell i Stavanger, som foreldre skal ha sagt til sine viltre barn er «pass deg, ellers sende eg deg te Lindøy!» 

Bakgrunnen for institusjonen på Lindøy var da presten og politikeren Lars Oftedal kjøpte den 280 dekar store øya i 1887. Året etter åpnet det såkalte «Redningshjem og Oppdragelsesanstalt» som hadde plass til 30 «vanartede og fordervede gutter». Også andre steder ble slike institusjoner åpnet på isolerte øyer rundt om i landet, som Bastøy i Oslofjorden og Ulvsnesøy fem mil øst for Bergen. De første årene var virksomheten knyttet til Waisenhuset i Stavanger og ble skolehjem for gutter som var uskikket til å bo der.

I 1896 kom «Lov om behandling av forsømte børn», Vergerådsloven, og denne introduserte begrepet skolehjem. I 1900 ble øya kjøpt av kommunen og fra 1907 fantes det to institusjoner på øya, skolehjemmet «Håpet» på nordsiden i Nordvik og tvangskolen «Tvangen» i Sørvik. «Håpet» var eldst,og skulle vise seg å være lengst i drift. For å bli sendt til «Tvangen» var ofte årsaken utstrakt skulking, mens det var verre tilfeller som ble sendt til «Håpet». Dette skolehjemmet hadde plass til 30 gutter, mens «Tvangen» hadde plass til tolv, og disse virksomhetene eksisterte sammen fram til «Tvangen» brant i 1946.

Vergerådene ble avskaffet ved den nye Barnevernloven av 1953 og disse ble erstattet av barnevernsnemnder. Skolehjemmet ble da kalt for «spesialskole». Fra 1995 ble Lindøy en ren barnevernsinstitusjon.

I dag er Lindøysenteret en omsorgsinstitusjon for ungdommer som er 18 år og yngre. Senteret ble planlagt nedlagt i 2010. Vedtaket ble endret og institusjonen har i dag seks plasser.

## Referanser


## Eksterne lenker
* «Lindøy – skremselsbilde og skolehjem», Kulturminneåret 2009s artikkel om Lindøy
* Stavanger Barnevernsenter
Jacobsoniidae

* *[[Derolathrus]]*
* *[[Jacobsonium]]*
* *[[Sapophagus]]*
* *[[Sarothrias]]*

**Jacobsoniidae** (før ofte kalt Sarothriidae) er en liten familie av knøttsmå biller. Veldig lite er kjent om biologien deres, og deres systematiske stilling er også usikker. De finnes ikke på fastlandet i Europa, men Kanariøyene og Madeira har én art hver. De fleste av de kjente artene lever på øyer.

## Utseende
Knøttsmå (0,65–0,9&nbsp;mm), spinkle biller, glatte. **Hodet** er temmelig stort og bredt med små fasettøyne. Antennene består av 10 ledd, enten med en en-leddet kølle eller sylindriske. **Brystskjoldet** (pronotum) er lengre enn bredt, bredest ved forhjørnene. Det bakre brystsegmentet (metathorax) er forlenget. Dekkvingene er blanke, bredest i midten, med dype lengdefurer. Beina er ganske korte, føttene er tynne og to- eller tre-leddete.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Bore- og hettebiller, Bostrichoidea (usikker plassering)
**** Familien **Jacobsoniidae** Heller, 1926
***** Slekten *[[Derolathrus]]* Sharp, 1908
****** *Derolathrus anophthalmus* (Franz, 1969) – Kanariøyene
****** *Derolathrus atomus* Sharp, 1908
****** *Derolathrus cavernicolis* Peck, 2010
****** *Derolathrus ceylonicus* (Sen Gupta, 1979)
****** *Derolathrus insularis* (Dajoz, 1973)
****** *Derolathrus parvulus* (Rücker, 1983) – Madeira
****** *Derolathrus sharpi* Grouvelle, 1912
****** *Derolathrus troglophilus* (Sen Gupta, 1979)
***** Slekten *[[Jacobsonium]]* Heller, 1926 - trolig synonym med *Sarothrias*
***** Slekten *[[Saphophagus]]* Sharp, 1886
****** *Saphophagus minutus* Sharp, 1886 – New Zealand
***** Slekten *[[Sarothrias]]* Grouvelle, 1918
****** *Sarothrias amabilis* Silpinski & Löbl, 1995 – Malaysia
****** *Sarothrias audax* Silpinski & Löbl, 1995 – Molukkene
****** *Sarothrias crowsoni* Löbl & Burckhardt, 1988
****** *Sarothrias fijianus* Löbl & Burckhardt, 1988
****** *Sarothrias hygrophilus* Pal, 1998
****** *Sarothrias lawrencei* Löbl & Burckhardt, 1988
****** *Sarothrias morokanus* Poggi, 1991
****** *Sarothrias pacificus* Silpinski & Löbl, 1995 – Ny-Caledonia

## Eksterne lenker
*
Verdenscupen i langrenn 2006/07

**Verdenscupen i langrenn 2006/07** ble innledet 28. oktober 2006 med et sprintrenn for kvinner i Düsseldorf. 

Verdenscupen blir arrangert av Det internasjonale skiforbundet (FIS), som også arrangerer verdenscuper og mesterskap i skihopping, snøbrett og alpine grener.

## Kalender

Øvelsene avholdes vanligvis på samme sted over en 2- eller 3-dagers periode. 

Tour de Ski er en serie med renn som også teller med i verdenscupen.

### Menn

#### Lagøvelser

### Kvinner

#### Lagøvelser

## Verdenscupen sammenlagt

Tabellene nedenfor viser de 10 beste i sammendraget i verdenscupen 2006/07. 

### Menn
**Totalt**

### Kvinner
**Totalt**

Vinneren av et renn får 100 poeng, nummer to får 80, deretter: 60, 50, 45, 40, 36, 32, 29, 26, 24, 22, 20, 18, 16, 15, osv. helt ned til nummer 30, som får 1 poeng.

11 distanserenn og fem sprintrenn er tellende på den endelige resultatlisten.

### Nasjonscupen

Dette er summen av alle individuelle poeng, pluss poeng for stafetter. Stafettene teller dobbelt (200 poeng til vinneren), mens to lag kan få poeng i lagsprintøvelsene.

## Fotnoter


## Eksterne lenker

* Offisielle verdenscupresultater fra FIS
* Offisielle resultater fra Tour de Ski (fra FIS)
Holocen

**Holocen** (fra 11&nbsp;700 år før vår tid) er den andre og yngste epoken i kvartær. Den omfatter den nåværende mellomistiden og etterfulgte pleistocen som omfatter tiden fra de store istidene begynte for 2,588 millioner år siden.

Holocen er kjennetegnet av jevne, milde temperaturer over store deler av kloden. I holocen oppstod jordbruksrevolusjonen, fremveksten av byer, stater, skriftspråk og andre uttrykk for sivilisasjon. Holocen regnes dermed som perioden hvor varig befolkningsvekst og relativt konstant klima og vegetasjon la grunnlag for en unik utvikling og vekstperiode i menneskehetens historie.

I moderne arkeologisk forskning hvor fokuset på klimatiske variasjoner er mer framtredende enn det tidligere fokuset på kulturelle «typer» og «perioder», går et viktig skille i den aktuelle perioden mellom istiden pleistocen og varmeperioden holocen, hvor jordbruket er den kulturelle hovedskillelinjen og yngre dryas er den ytre klimatiske. Begreper som *[[mesolitikum]]* om overgangsperioden mellom steinalderen *([[paleolitikum]])* og jordbruksalderen *([[neolitikum]])*, samt annen «fininndeling» av epokene *(PPNA, PPNB)*, er omstridt i moderne arkeologi og fokuset på kulturelle «perioder» er i økende grad i ferd med å utgå fra faglitteraturen.

## Kilder
*
*

## Eksterne lenker
*
Thore Horve

**Thore Horve** (født 6. oktober 1899 i Stavanger, død 15. august 1990 i Oslo) var en norsk sjøoffiser og viseadmiral. Horve utdannet seg i marinen og etter fullført sjøkrigsskole i 1920 tjenestegjorde han på mange av marinens viktigste fartøy.

Under den tyske invasjonen av Norge i april 1940 lyktes Horve ved bruk av torpedojageren «Draug» å overmanne et tysk transportfartøy og føre det til Storbritannia. Under resten av andre verdenskrig tjenestegjorde Horve i den norske marinen i Storbritannia, dels som skipssjef og dels i stabsstjeneste.

Fra 1946-1949 var Horve sjef for Sjøforsvaret, men var kritisk til det han oppfattet som nedbyggingen av våpengrenen og gikk i 1951 over i sivilt arbeid. En periode i 1950-årene bisto han, sammen med andre norske offiserer, Etiopia med oppbyggingen av landets marine. Etter dette fortsatte han sivilt som direktør i Norsk Philips. Thore Horve engasjerte seg sterkt for handelsflåtens og marinens veteraner. Sammen med Leif Vetlesen og Oskar Hedin var han en drivende kraft bak den «ex gratia»-utbetaling Stortinget til sist vedtok i 1972, knyttet til Nortraships Sjømannsfond, for mannskap i Nortraship.

## Utmerkelser
For bragden med «Draug» og senere innsats ble Horve i desember 1942 tildelt Krigskorset med sverd.

Horve ble videre utnevnt til kommandør med stjerne av St. Olavs Orden og tildelt Krigsmedaljen, Deltakermedaljen med rosett og Haakon VIIs 70-årsmedalje.

Britene gjorde Horve til *[[Order of the British Empire|Commander of the Order of the British Empire]]* og tildelte ham Distinguished Service Cross og han ble *[[Mentioned in Despatches]]*.  Av videre utenlandsk heder ble Horve tildelt Storkors av Dannebrogordenen, gjort til kommandør av Æreslegionen og tildelt det franske Croix de Guerre.

## Annet
I fødebyen Stavanger er han hedret med statue på *Thore Horves plass*.

## Referanser
Elektronikkbransjen

Stiftelsen **Elektronikkbransjen** er Norges største interesseorganisasjon for leverandører og forhandlere av alle typer elektronisk utstyr, og utgiver av Fagbladet Elektronikkbransjen. Elektronikkbransjen har alle typer medlemmer - fra store el-kjeder til små enkeltmannsforemanntak, og jobber for at medlemmene skal få best mulige kår i Norge. 

Elektronikkbransjen leverer den eneste årlige offisielle salgsstatistikken over solgt elektronikk Norge, og fungerer dermed en som en sentral aktør i kartleggingen av nordmenns teknologiske vaner.

I 2006 har Elektronikkbransjen gjort seg bemerket i media gjennom å kåre Nintendo Wii til årets julegave, kjempe for 2 års reklamasjonsrett på mobiltelefoner, samt at de har fungert som kilde for media i spørsmål og digital-TV, DAB og trender innen teknologi .

## Referanser


## Eksterne lenker
* www.elektronikkbransjen.no – Elektronikkbransjens nettsted
Karyotype

**Karyotype** er en beskrivelse av kromosomene i en celle eller en hel organisme. 

På den måten beskrives antallet kromosomer og de forskjellige typene av kromosomer som en organisme har. 

Hos et normalt menneske vil karyotypen være 44 autosomer og to kjønnskromosomer.

Bestemmelse av en karyotype settes vanligvis opp ved å dyrke celler, og så stoppe dem mens de er i metafase, en av fasene under celledelingen.

Bestemmelse av karyotyper er særlig viktig ved diagnostisering av enkelte typer kreft. Ofte er det numeriske endringer i kreftceller. Det betyr at enkelte kromosomer finnes i for få eller for mange kopier. Det kan også være strukturelle kromosomavvik i kreftceller. Dette kan være tap eller gevinst av visse deler av kromosomer. Det kan også være translokasjoner mellom kromosomer, som kan føre til dannelse av fusjonsgener. Sistnevnte er særlig vanlig i blodkreft (leukemi), lymfekreft og kreft fra bindevev (sarkomer).
Planteetere

:*For en plantebasert diet blant mennesker se, [[vegetarianisme]]*.

**Planteetere** eller **plantespisere** (herbivorer) er primærkonsumenter i næringskjeden. Begrepet benyttes til å beskrive dyr som i all hovedsak ernærer seg på levende plantemateriale, i motsetning til såkalte altetere og kjøttetere. Planteetere kan også beskrives med mer spesialisete benevnelser, som for eksempel *bladetere* og *grasetere*.

Siden platemateriale er tungt å fordøye, har de fleste planteeterne symbionte bakterier som lever i tarmen og hjelper til med å bryte ned cellulosen i kosten. Tarmen er typisk lenger enn hos kjøttetere av tilsvarende størelse, og mange planteetere (særlig drøvtyggere) er bredere bygget og har større kroppsmasse enn andre dyr.

Eksempler på planteetere er pattedyr som flodhest, nesehorn, sjiraff, hest, sebra, storfe, elg, hjort, rein, rådyr, geit, sau, hare og bladaper med flere. Men de fleste artene av planteetere finnes blant de laverestående dyregruppene, som insekter, plantevepser, sommerfugler og bladlus med flere. Vanligvis er det larvene som lever som plantespisere, mens de voksne kan være rovdyr eller nektaretere, slik tilfellet er blant de fleste sommerfuglene. Mange planteetende insekter regnes som skadedyr. Bare blant norske biller er det omtrent 1&nbsp;000 arter som er tilknyttet et liv i eller på trær. Planteetere i vanlig forstand er ikke vanlige i marine miljøer, der det er lite plantevekst. Marine planteetere er gjerne bitte små og lever av planteplankton, og den resterende delen av næringskjeden består av varierende grad av rovdyr og åtseletere.

## Graseter
**Graseter** er en type herbivor som primært livnærer seg av å beite på gress og mindre planter som vokser direkte på bakken.

## Lauveter
**Lauveter** eller **bladeter** (folivor) er en type herbivor som primært livnærer seg av å ete blader, myke skudd og frukter fra busker og lignende. 

## Referanser
Alteter

**Alteter** (Omnivor) er både primærkonsumenter og sekundærkonsumenter i næringskjeden. Begrepet brukes til å beskrive dyr som ernærer seg på en kombinasjon av kjøtt og plantemateriale, i motsetning til rene planteetere og kjøttetere. Eksempler på altetere er dyr som menneske, brunbjørn, svartbjørn, grevling, svinedyr, ravn, piraya med flere.

## Referanser
Kjøtteter

: *Se også: [[Rovpattedyr]] (Carnivora), en gruppe pattedyr.*

**Kjøttetere** (karnivorer) er både sekundærkonsumenter og tertiærkonsumenter i næringskjeden. Begrepet brukes til å beskrive dyr som i all hovedsak ernærer seg på kjøtt, i motsetning til såkalte altetere og planteetere. «Kjøtt» i dette tilfelle betyr først og fremst muskelvev, fortrinnsvis fra landlevende virveldyr slik at delfiner (som spiser fisk) og insektetere ofte ikke regnes. Eksempler på kjøttetere er dyr som ulv, røyskatt, krokodille, hoggorm, gribb og falk.

## Jegere og åtseletere
En kjøtteter vil i de fleste tilfellene fange og drepe det dyret det får kjøtt fra, og vil således også være en predator. Dette er ikke alltid tilfelle. En del dyr livnærer seg nesten utelukkende på åtsler (slik som mange gribbearter). Slike åtseletere vil være kjøttetere, uten å være predatorer. I noen tilfeller vil grensen mellom de to være vanskelig å trekke, slik som med komodovaran. Komodovaranen vil bite og gi et infisert sår som kan ta livet av byttet senere, hvorpå den sporer opp kadaveret og spiser det.

## Parasitter som kjøttetere
En del parasitter vil også kunne betraktes som kjøttetere, i den grad de lever av å spise vevet til landlevende virveldyr, slik som Guinea-orm, loa loa og trikiner, som alle lever i muskelvev hos menneske.

## Referanser


## Se også
* Omnivor, altetende organisme
* Frugivor, fruktetende organisme
* Herbivor, planteetende organisme
* Åtseleter, organisme som eter døde dyr, som den ikke har drept selv
* Predator, dyr som dreper andre dyr for å ete dem
* Rovpattedyr, en gruppe av kjøttetere
Grays Athletic FC

**Grays Athletic Football Club** er en engelsk fotballklubb fra Grays, Thurrock. Laget spiller i Conference National.
Grays ble grunnlagt i 1890. Grays trenes av engelskmannen Julian Dicks og spiller sine hjemmekamper på New Recreation Ground. Den tidligere West Ham og Liverpool-kjempen Julian Dicks ble ansatt som manager den 18. september 2009, og hans første signering var Petar Rnkovic.

Klubben har blant annet vunnet FA Trophy to ganger.

## Meritter

* FA Trophy: 2004/05 og 2005/06
* Vinner av Conference South: 2004/05

## Eksterne lenker

*  Offisiell side
Kål

se listen nedenfor under «varieteter»

**Kål** (*Brassica oleracea*) er en planteart i korsblomstfamilien (*Brassicaceae* eller tidligere *Cruciferae*). Denne arten er kilde til mange av våre viktigste grønnsaksplanter, og er mye dyrket i nesten hele verden. Selv om det er hvit hodekål som går under navnet «kål», er kål veldig mye mer.

## Utseende og kjennetegn

Vareiteene hos kål er oftest to eller flerårige planter. Men det forekommer også, at de toårige blomstrer det første året, dette er noe som kalles stokkrenning. Dette er noe som gjør grønnsaksplanter uegnet som salgsvare, og det er noe som en har etter beste evne avlet bort. Hele planten er hårløs, og den blir fra 60 til 150 cm høy inkludert blomsterklasen. Artens har 18 som det diploide kromsomtallet.

### Blomster og frø

Blomstene er store og blekt gule, og dem kommer på for- til midtsommeren det andre året hos de toårige. Hos de plantene som har stokkrennt, kommer blomstene på høsten. Blomsterknoppene når mye høyere opp, enn de utsprungende blomstene, noe som er et viktig kjennetegn. Når blomstene er bestøvet, faller kronbladene av, og danner en fem til åtte cm lang og to til fire mm bred skulpe med et tydelig nebb. Skulpeveggen har ei nerve, og mange frø i hvert skulperom.

### Blader og stilk

Arten har tykke blågrønne blader, og bladgrunnen går nesten rundt stilken. Artens blågrønne farge på bladene, kan se ut som er dekt av et fint lag med dogg. Men det er egentlig et lag med voks, som har en nanostruktur, som gjør bladene veldig vannavisende. Dette er antageligvis en beskyttelsesmekanisme planten har, for å beskytte seg mot sviskader av sollys, som kan komme av regndråper etter regnvær.

## Varieteter

* Grønnkål (*Brassica oleracea* var. *acephala* DC.)
* Blomkål (*Brassica oleracea* var. *botrytis* L.)
* Hodekål (*Brassica oleracea* convar. *capitata* L.)
** Hvit hodekål og nykål (*Brassica oleracea* convar. *capitata* var. *alba* DC.)
*** Spisskål (*Brassica oleracea* convar. *capitata* var. *alba* subvar. *conica* også kalt tidlig- og sommerkål)
** Rød hodekål eller rødkål (*Brassica oleracea* convar. *capitata* var. *rubra* DC.)
** Savoykål (*Brassica oleracea* convar. *capitata* var. *saabuda* L.)
* Rosenkål (*Brassica oleracea* var. *gemmifera*DC.,A.)
* Knutekål (*Brassica oleracea* var. *gongylodes* L.)
* Brokkoli (*Brassica oleracea* var. *italica*)
* Formargkål (*Brassica oleracea* var. *medullosa*Thell.)
* Palmekål (*Brassica oleracea* var. *palmifolia*DC.,A.)

## Referanser


## Litteratur

* Lid, Johannes og Lid, Dagny Tande: *Norsk flora.* 7. utg. Redigert av Elven Reidar. Samlaget, 2005. ISBN 978-82-05-32563-0 (Side 366-367)
* Grey-Wilson, Christopher, Blamey, Marjorie: *Teknologisk forlags store illustrerte flora for Norge og Nord-Europa" Oversatt og tilpasset til norsk av Faarlund, Torbjørn, Sundig, Per. Teknologisk forlag 1992. ISBN 82-512-0355-4 (Side 158-159)*

## Eksterne lenker
* 

* Artskart 
* Sorting ''Brassica oleracea'' names
Partido Democrático Trabalhista

**Partido Democrático Trabalhista** (PDT – Det Demokratiske Arbeiderparti) er politisk parti til venstre i brasiliansk politikk. Partiet ble dannet i 1979 av sosialisten Leonel Brizola i et forsøk på å samle venstresiden mot slutten av militærdiktaturet (1964–85). Partiet sluttet seg til Sosialistinternasjonalen i 1986.

Leonel Brizola så partiet som en oppfølger til Partido Trabalhista Brasileiro (PTB – Det Brasilianske Arbeiderparti) som ble forbudt av de militære i 1965 og hadde egentlig tenkt å benytte det opprinnelige partinavnet. En navnestrid med annen gruppering førte immedlertid til det nye navnet PDT.

Leonel Brizolas svigerbror, João Goulart, ledet PTB fra 1952 til 1964 og var den siste demokratisk valgte president i Brasil før militærkuppet i 1964. Getúlio Vargas, som av mange er ansett som den kanskje mest betydningsfulle presidenten i Brasils historie, var blant initiavtivtakerne da PBT ble stiftet i 1945 og vant valget i 1951 som partiets kandidat.

## Referanser


## Eksterne lenker
* 
*
Broadfield Stadium

**Broadfield Stadium** et flerbruksstadion i Crawley, England. Stadionet er mest brukt til fotballkamper og det er hjemmebanen til Conference National-laget Crawley Town FC. Stadionet har en kapasitet på 5&nbsp;996.

## Referanser
Christoph Eigenmann

**Christoph Eigenmann** (født 22. mai 1979) er en sveitsisk langrennsløper.

Eigenmanns beste plassering i et verdenscuprenn er andreplassen fra sprinten i Changchun i Kina i mars 2006, der han bare ble slått av svensk Thobias Fredriksson.

Sesongen 2006/2007 vant han åpningsrennet i Tour de Ski, et sprintrenn som ble arrangert nyttårsaften i München. 

## Eksterne lenker
* 
* Eigenmanns hjemmeside
Broadhall Way

**Broadhall Way** (**The Lamex Stadium**) er et flerbruksstadion i Stevenage, England. Stadionet brukes mest til fotballkamper. Conference National-laget Stevenage Borough FC spiller sine hjemmekamper her. Det har en kapasitet på om lag 7&nbsp;100.

## Referanser


## Eksterne lenker
* THE LAMEX STADIUM
Clarence Park

**Clarence Park** er et flerbruksstadion i St. Albans, England. Stadionet er mest brukt til fotballkamper. Conference National-laget St. Albans City FC spiller sine hjemmekamper her. Kapasiteten er på 4&nbsp;500.
Simen Østensen

**Simen Håkon Østensen** (født 4. august 1984) er en norsk langrennsløper. Han representerer Fossum IF. Fram til 2014 var han tilknyttet langløpslaget Team Centric og til 2019 Team BN Bank.

Han debuterte i verdenscupen 12. mars 2005 på den klassiske femmila i Holmenkollen, men brøt underveis. Han fikk sitt internasjonale gjennombrudd i Tour de Ski 2006/07, og ledet sammenlagt etter de to første rennene, etter å ha kommet på syvende- og tolvteplass i de to første av i alt seks renn. Han endte på tredjeplass sammenlagt, og dette er hans fremste individuelle prestasjon i verdenscupen.

Han tok sølv på sprinten i norgesmesterskapet i Granåsen i februar 2008, og gull på 50 km klassisk på Tolga i 2010.

Sesongen 2012–2013 gikk han to gode løp nasjonalt i mønstringsrenn på Sjusjøen. Han ble tatt ut for Norge for å gå Tour de Ski. Det ble en skuffende opptreden, og Østensen brøt på den fjerde etappen. Målene for resten av sesongen var rennene i Ski Classics og å bli tatt ut til VM-femmilen i Val di Fiemme, men han ble ikke tatt ut til VM-troppen.

Han har en verdenscupseier i lagsprint fra tsjekkiske Liberec 17. februar 2008. Han gikk for Norges andrelag sammen med Martin Johnsrud Sundby. Østensen gikk sisteetappen og spurtslo finske Ville Nousiainen med fire tidels sekund.

Han vant 15 km klassisk i Norgesmesterskapet på ski 2014, og han vant Marcialonga 2014. Han vant også Skandinavisk Cup sammenlagt sesongen 2013/14.

I 2020 vant han Holmenkollmarsjen.

Siden 2019 har han jobbet  som trener for ØHIL langrenn, og er fortsatt aktiv som trener.

## Referanser


## Eksterne lenker
* 
*  Visma Ski Classics - Simen Østensen
New Recreation Ground

**New Recreation Ground** er hjemmebanen til Conference National-laget Grays Athletic FC. Kapasiteten er 4&nbsp;100 hvorav 1&nbsp;000 er sitteplasser.